Diari Oficial de la Generalitat Valenciana


Sumari del DOGV 3227, del 22-04-1998 (1998/2391)

ORDRE de 3 de març de 1998, de la Conselleria de Cultura, Educació i Ciència, per la qual es concedeix l'autorització d'obertura i funcionament en el nivell d'Educació Secundària Obligatòria i la modificació de l'autorització corresponent als altres nivells educatius a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2391


Data del document
:   02-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 de març de 1998, de la Conselleria de Cultura, Educació i Ciència, per la qual es concedeix l'autorització d'obertura i funcionament en el nivell d'Educació Secundària Obligatòria i la modificació de l'autorització corresponent als altres nivells educatius a diversos centres docents privats. [1998/Q2391]
  
Els expedients han estat iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització per a l'obertura i funcionament en el nivell d'Educació Secundària Obligatòria, amb la conseqüent modificació de l'autorització corresponent als altres nivells autoritzats.
  
La Direcció General de Centres Docents ha declarat mitjançant resolucions individuals per a cada centre, l'adequació de les instal·lacions proposades pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris.
  
Cadascun dels expedients inclou un informe favorable de la Unitat Tècnica de Construccions i la relació de professors i titulacions respectives o, si escau, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 07.94); el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris, en exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en el nivell d'Educació Secundària Obligatòria a cadascun dels centres que es relacionen en l'annex, amb el número d'unitats i capacitat màxima de llocs escolars que s'hi especifiquen.
  
Segon
  
Modificar, en el seu cas, simultàniament l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats tindran efecte progressiu, a mesura que es vagen implantant els ensenyaments autoritzats. Així mateix els centres mantindran l'autorització que tenien per a impartir ensenyaments anteriors a la Llei Orgànica d'Ordenació General del Sistema Educatiu en tant que no s'extingisquen d'acord amb el calendari vigent d'aplicació de la nova ordenació del sistema educatiu.
  
DISPOSICIÓ ADDICIONAL
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 3 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: Santa María.
  
Titular: Obispo Climent, Cooperativa Valenciana.
  
Domicili: av. França, s/n.
  
Localitat: Vila-real.
  
Província: Castelló.
  
Codi: 47523618.
  
Ensenyaments que s'autoritzen:
  
- Educació Secundària Obligatòria amb 8 unitats i 240 llocs escolars.
  
Composició resultant de la resta del centre:
  
- 4 unitats de batxillerat amb 140 llocs escolars en les modalitats de Ciències de la Natura i de la Salut; i Humanitats i Ciències Socials.
  
Centre: San Juan Bautista.
  
Titular: Bisbat d'Orihuela-Alacant (parròquia de S. Juan Bautista).
  
Domicili: C/ Sant Agatàngel, 43.
  
Localitat: Alacant.
  
Província: Alacant.
  
Codi: 94105961.
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Infantil de segon cicle, amb 50 llocs escolars.
  
- 6 unitats d'Educació Primària amb 150 llocs escolars.
  
Centre: Luis Amigó.
  
Titular: Terciarios Capuchinos de Nuestra Señora de los Dolores.
  
Domicili: ctra. de Bétera, s/n.
  
Localitat: Godella.
  
Província: València.
  
Codi: 57221118.
  
Ensenyaments que s'autoritzen:
  
- Educació Secundària Obligatòria amb 16 unitats i 480 llocs escolars.
  
Composició resultant de la resta del centre:
  
- 6 unitats d'Educació Preescolar/Infantil de segon cicle, amb 177/129 llocs escolars.
  
- 12 unitats d'Educació Primària amb 300 llocs escolars.
  
- 10 unitats de batxillerat amb 350 llocs escolars, amb les modalitats de Ciències de la Natura i de la Salut; Humanitats i Ciències Socials; i Tecnologia.
  
- Reserva d'espais per a futurs cicles formatius , d'acord amb l'informe del Servei de Gestió i Supervisió de Projectes i Construccions de 21 de març de 1997.